|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՍՅՈՒՆԻՔԻ ՄԱՐԶ ԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
| **գիծ** | |

**ՈՐՈՇՈՒՄ N 73-Ա**

**15 ՄԱՅԻՍԻ 2018թ.**

**ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ /ԲՆԱԿԱՎԱՅՐԻ/ ԳԼԽԱՎՈՐ ՀԱՏԱԿԱԳԾՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԷՆԵՐԳԵՏԻԿԱՅԻ, ԿԱՊԻ, ՏՐԱՆՍՊՈՐՏԻ, ԿՈՄՈՒՆԱԼ ԵՆԹԱԿԱՌՈՒՑՎԱԾՔՆԵՐԻ ՕԲՅԵԿՏՆԵՐԻ ՀՈՂԵՐԻՑ 0,045 ՀԱ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29)-րդ կետով, Հողային օրենսգրքի 3-րդ հոդվածի 1)-ին կետով, «Իրավական ակտերի մասին» Հայաստանի Հանրապետության օրենքի 20-րդ հոդվածով, «Քաղաքաշինության մասին» Հայաստանի Հանրապետության օրենքի 143-րդ հոդվածի 5-րդ, 8-րդ, 9-րդ մասերի դրույթներով և հիմք ընդունելով Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշումը և Հայաստանի Հանրապետության վարչապետի 2009 թվականի դեկտեմբերի 22-ի թիվ 1064-Ա որոշմամբ ստեղծված Հայաստանի Հանրապետության համայնքների /բնակավայրերի/ քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 20.08.2015թ. N06/11.2/4699-15 դրական եզրակացությունը, հաշվի առնելով համայնքի  ղեկավարի  առաջարկությունը, որոշման նախագծի քվեարկության   **11** կողմ,   **0**  դեմ,   **0** ձեռնպահ արդյունքներով, ***համայնքի ավագանին*** ***ո ր ո շ ու մ  է.***

1.Հայաստանի Հանրապետության Սյունիքի մարզի Կապան համայնքի /բնակավայրի/ գլխավոր հատակագծում կատարել փոփոխություն և համայնքային սեփականություն հանդիսացող էներգետիկայի, կապի, տրանսպորտի, կոմունալ ենթակառուցվածքների օբյեկտների նպատակային նշանակության տրանսպորտի օբյեկտների հողեր գործառնական նշանակության 0,045 հա (կադաստրային ծածկագիր 09-001-1683 թաղամասից) հողամասը փոխադրել բնակավայրերի նպատակային նշանակության հողերի կատեգորիա՝ «հասարակական կառուցապատման հողեր» գործառնական նշանակության:

2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

**Կողմ ( 11 )`**

**ԱՆՏՈՆՅԱՆ ԱՐԵՆ ԿԱՐԱՊԵՏՅԱՆ ՄԱՆԱՍ**

**ԱՍՐՅԱՆ ՎԱՉԵ ԿՈՍՏԱՆԴՅԱՆ ԻՎԱՆ**

**ԳԵՎՈՐԳՅԱՆ ՎԱՐԴԱՆ ՄԱՐՏԻՐՈՍՅԱՆ ԿԱՐԵՆ**

**ԴԱՆԻԵԼՅԱՆ ՎԱՀԵ ՄԵՍՐՈՊՅԱՆ ՆԱՊՈԼԵՈՆ**

**ԴԱՎԹՅԱՆ ՆԱՐԵԿ ՄՈՎՍԻՍՅԱՆ ԺԱՆ**

**ԴԱՎԹՅԱՆ ՇԱՆԹ**

**Դեմ ( 0 )**

**Ձեռնպահ ( 0 )**

**ՀԱՄԱՅՆՔԻ ՂԵԿԱՎԱՐ** [**ԱՇՈՏ ՀԱՅՐԱՊԵՏՅԱՆ**](http://192.168.0.151/Pages/DocFlow/DFRedirect.aspx?id=466&to=employee)

***2018 թ մայիսի 17***

***ք. Կապան***